open-index/open-wikipedia-markdown huggingface dataset:
Στόκπορτ Κάουντι ΦΚ

Η **Στόκπορτ Κάουντι** (αγγλικά: *Stockport County*) είναι αγγλική ποδοσφαιρική ομάδα με έδρα την πόλη Στόκπορτ, στην περιοχή Γκρέιτερ Μάντσεστερ (αγγλ. Greater Manchester). Παραδοσιακά έχει για χρώματα το άσπρο και το μπλέ. Έχουν για παρατσούκλι το *The Hatters*, αν και οι οπαδοί της αναφέρονται σ' αυτήν ως *County*. Από το 1902 η Στόκπορτ Κάουντι διεξάγει τα εντός έδρας παιχνίδια της στο Ίτζλεϊ Παρκ.

## Ιστορία
Η ομάδα ιδρύθηκε το 1883 ως Χίτον Νόρρις Ρόβερς (Heaton Norris Rovers), με το όνομα να αλλάζει λίγο καιρό αργότερα σε Χίτον Νόρρις ΦΚ (Heaton Norris F.C.), και υιοθέτησε το τωρινό όνομα στις 24 Μαϊου 1890 στην δημιουργία της περιφέρειας του Στόκπορτ. Έγινε μέλος της Φούτμπολ Λιγκ το 1900, και συμμετείχε συνεχώς σ'αυτή από το 1905 έως και το 2011. Έχοντας περάσει το μεγαλύτερο μέρος της ιστορίας της στις χαμηλότερες κατηγορίες της Φούτμπολ Λιγκ, η δεκαετία του 1990 ήταν η πιο επιτυχημένη, με την ομάδα να συμμετέχει στην πρώτη κατηγορία της Φούτμπολ Λιγκ (Τσάμπιονσιπ) για πέντε σεζόν. Η ανισσοροπία εντός και εκτός αγωνιστικού χώρου, όμως, σύντομα οδήγησε την ομάδα πίσω στις χαμηλότερες κατηγορίες. Η ομάδα θα ξεκινήσει την σεζόν 2011-2012 στην Κόνφερενς έχοντας υποβιβαστεί από την Φούτμπολ Λιγκ 2 στο τέλος της σεζόν 2010-2011. Η πτώση της ήταν σύντομη, καθώς τα Χριστούγεννα του 2008 η Κάουντι βρισκόταν στην 5η θέση της Φούτμπολ Λιγκ 1.

## Επιτυχίες
Φούτμπολ Λιγκ
*Φούτμπολ Λιγκ 1
**Δευτεραθλήτρια: 1996–97
*Τρίτη Κατηγορία Φούτμπολ Λιγκ, Νότιος Όμιλος
**Πρωταθλήτρια: 1921–22, 1936–37
**Δευτεραθλήτρια: 1928–29, 1929–30
*Φούτμπολ Λιγκ 2
**Πρωταθλήτρια: 1966–67
**Δευτεραθλήτρια: 1990–91
**Πρωταθλήτρια Πλέι-Οφ: 2007–08
*Τρόπαιο Φούτμπολ Λιγκ
**Φιναλίστ: 0–1 vs. Στόουκ Σίτι Φ.Κ. 1991–92
**Φιναλίστ: 1–2 vs. Πορτ Βέιλ Φ.Κ. 1992–93
*Τσάλεντζ Καπ Τρίτης Κατηγορίας (Νότιος Όμιλος)
**Κυπελλούχος: 1936–37
**Φιναλίστ: 1937–38

Άλλες Διοργανώσεις
*Λάνκασάιρ Λιγκ Πρωταθλήτρια: 1899–1900
*Λάνκασάιρ Κομπινέισιον Πρωταθλήτρια: 1904–05
*Κυπελλούχος Μάντσεστερ Σίνιορ Καπ: 1897–98, 1898–99, 1914–15, 1922–23
*Κυπελλούχος Τσέσαϊρ Μένταλ: 1922–23, 1924–25, 1928–29, 1929–30, 1930–31
*Κυπελλούχος Τσέσαϊρ Μπόουλ: 1933–34, 1948–49, 1952–53, 1955–56, 1956–57,1958–59, 1960–61, 1962–63
*Κυπελλούχος Τσέσαϊρ Φρέντλι Τρόφι: 1965–66, 1966–67
*Κυπελλούχος Τσέσαϊρ Πρέμιερ Καπ: 1969–70, 1970–71, 2010–11

Διοργανώσεις Νέων
*Κυπελλούχος Puma Football League Youth Alliance Cup: 2006–07
*Κυπελλούχος The UMBRO Cup: 2007

## Παραπομπές


## Εξωτερικοί σύνδεσμοι
*

Στόκπορτ Κάουντι
Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1883
Εθνική Μάλι (καλαθοσφαίριση γυναικών)

Η **εθνική ομάδα καλαθοσφαίρισης γυναικών του Μάλι** αντιπροσωπεύει το Μάλι στις διεθνείς διοργανώσεις γυναικείας καλαθοσφαίρισης υπό την εποπτεία της FIBA και της Διεθνούς Ολυμπιακής Επιτροπής. Βρίσκεται υπό τη δικαιοδοσία της Ομοσπονδίας Καλαθοσφαίρισης του Μάλι (*Fédération Malienne de Basketball*).

## Συμμετοχή σε διεθνείς διοργανώσεις
Η ομάδα του Μάλι αποτελεί ένα από τα ισχυρότερα αντιπροσωπευτικά συγκροτήματα στην αφρικανική ήπειρο.

Μετρά μία συμμετοχή σε Θερινούς Ολυμπιακούς Αγώνες και συγκεκριμένα σε Ολυμπιακούς της Κίνας το 2008, χωρίς να καταφέρει να βρεθεί στο βάθρο της απονομής των μεταλλίων. Έλαβε επίσης μέρος στο  Παγκόσμιο Πρωτάθλημα Γυναικών που έλαβε χώρα στην Τσεχία το 2010.

Το 1968 συμμετείχε για πρώτη φορά στο Αφρικανικό Πρωτάθλημα (Afrobasket) που διοργανώνει η FIBA Africa. Έχει συλλέξει μέχρι σήμερα τέσσερα μετάλλια, ανάμεσά τους κι ένα χρυσό το 2007. Υπήρξε διοργανώτρια χώρα του θεσμού το 2011.

Το Μάλι διαθέτει επίσης το δικαίωμα συμμετοχής στους Παναφρικανικούς Αγώνες υπό τη σκέπη της Διεθνούς Ολυμπιακής Επιτροπής.

## Κατατάξεις σε διεθνείς διοργανώσεις

; Πορεία σε Ολυμπιακούς Αγώνες:
:Ακολουθούν οι τελικές θέσεις κατάταξης της Εθνικής Ομάδας του Μάλι σε Ολυμπιακούς Αγώνες:


; Πορεία σε Παγκόσμια Πρωταθλήματα FIBA:
:Ακολουθούν οι τελικές θέσεις κατάταξης της Εθνικής Ομάδας του Μάλι σε Παγκόσμια Πρωταθλήματα FIBA:


; Πορεία σε FIBA Diamond Ball:
:Ακολουθούν οι τελικές θέσεις κατάταξης της Εθνικής Ομάδας του Μάλι σε FIBA Diamond Ball:



; Πορεία σε Αφρικανικά Πρωταθλήματα FIBA:
:Ακολουθούν οι τελικές θέσεις κατάταξης της Εθνικής Ομάδας του Μάλι σε Αφρικανικά Πρωταθλήματα (Afrobasket):


; Πορεία σε Παναφρικανικούς Αγώνες:
:Ακολουθούν οι τελικές θέσεις κατάταξης της Εθνικής Ομάδας του Μάλι σε Παναφρικανικούς Αγώνες:



## Δείτε επίσης
* Εθνική Μάλι (καλαθοσφαίριση ανδρών)

## Παραπομπές


## Πηγές

* Mali, ιστορικό ανά έτος στον επίσημο ιστότοπο των αρχείων της FIBA. 
* Fédération Malienne de Basketball , επίσημος ιστότοπος. 

 

Μαλι
Γυναικων
Νέα Μεσημβρία

Η **Νέα Μεσημβρία** είναι κωμόπολη που βρίσκεται βορειοδυτικά της Θεσσαλονίκης και υπάγεται στον Δήμο Χαλκηδόνος. Παλαιότερα ανήκε διοικητικά στον Δήμο Αγίου Αθανασίου Θεσσαλονίκης. 

## Ονομασία
Το όνομά της το έλαβε από τη Μεσημβρία της Θράκης στα παράλια της Μαύρης Θάλασσας (σήμερα Νέσεμπαρ, Βουλγαρία). Οι εναπομείναντες Μεσημβρινοί έφυγαν από την Ανατολική Ρωμυλία λόγω σκληρών διωγμών και καταστροφών από τους Βουλγάρους και εγκαταστάθηκαν στη Μακεδονία όπου δημιούργησαν τη Νέα Μεσημβρία.

## Πληροφορίες
Χωροταξικά η Νέα Μεσημβρία βρίσκεται δυτικά του ποταμού Γαλλικού, στη δυτική πλευρά της Θεσσαλονίκης από την οποία απέχει 18 χιλιόμετρα. Είναι κτισμένη πάνω σε λοφίσκους με την νότια πλευρά της να είναι ομαλή. Η συνολική έκταση της είναι 32.066 τ.μ., έχει υψόμετρο 115 μέτρα και πληθυσμό 2.303 κατοίκων (2021). Βόρεια συνορεύει με το Ξηροχώρι, νότια με την Αγχίαλο, ανατολικά με τον Πεντάλοφο και δυτικά με τον Βαθύλακκο. Οι κύριες ασχολίες των κατοίκων είναι η καλλιέργεια δημητριακών, η κτηνοτροφία και η αμπελουργία.

Με το νόμο Καποδίστρια (Ν. 2539/1997) το 1998 η Νέα Μεσημβρία μαζί με άλλα 5 χωριά (Άγιος Αθανάσιος, Αγχίαλος, Βαθύλακκος, Γέφυρα και Ξηροχώρι) και σύμφωνα με ΦΕΚ 244 Α/4-12-1997 καταργήθηκε η κοινότητα Νέας Μεσημβρίας και εντάχθηκε στον Δήμο Αγίου Αθανασίου με έδρα τον Άγιο Αθανάσιο. Στο πλαίσιο του Προγράμματος «Καλλικράτης» (ΦΕΚ 87 Α/7-6-2010) για τη νέα αποκεντρωμένη διοίκηση, ανήκει στην περιφέρεια Κεντρικής Μακεδονίας και στον νέο Δήμο Χαλκηδόνας με έδρα τα Κουφάλια και ιστορική έδρα την Γέφυρα.

Στην περιοχή βρίσκεται το προπονητικό κέντρο της ποδοσφαιρικής ομάδας του ΠΑΟΚ.

## Εξωτερικοί σύνδεσμοι
* «Καραβία - Νέα Μεσημβρία». *Πανδέκτης. Μετονομασίες των οικισμών της Ελλάδας*. Εθνικό Ίδρυμα Ερευνών - Ινστιτούτο Νεοελληνικών Ερευνών. Ανάκτηση 2018-07-22.

## Παραπομπές


Κατηγορία:Δήμος Χαλκηδόνος
Κατηγορία:Κωμοπόλεις της περιφερειακής ενότητας Θεσσαλονίκης
Πανελλήνιος Τορόντο

Ο **Πανελλήνιος Τορόντο** (*Toronto Panhellenic*) υπήρξε ένας επαγγελματικός ελληνοκαναδικός ποδοσφαιρικός σύλλογος με έδρα την πόλη του Τορόντο της πολιτείας Οντάριο του Καναδά. Ιδρύθηκε τo 1976 και πήρε τη θέση της ελληνικής ομάδας "Όμηρος" στο καναδικό επαγγελματικό πρωτάθλημα (National Soccer League), το παλιότερο εθνικό πρωτάθλημα, που διεξαγόταν από το 1927 ως το 1997. Αναδείχθηκε δυο φορές *πρωταθλητής Καναδά* (1977, 1980).

## Ιστορικό

Τις δεκαετίες του '60 και '70 στο Τορόντο λειτουργούσε η επαγγελματική ποδοσφαιρική ομάδα "Τορόντο Ελλάς" (*Toronto Hellas*), η οποία έλαβε μέρος στο καναδικό επαγγελματικό πρωτάθλημα ως το 1972. Στη συνέχεια, τη θέση της πήρε ο Όμηρος για τρεις σεζόν (1973 ως 1975). 

Από το 1976 ένας νέος ελληνικός ποδοσφαιρικός σύλλογος με έδρα το Τορόντο, ο "Πανελλήνιος" (*Toronto Panhellenic*), πήρε τη θέση της ομάδας "Όμηρος". Ο Πανελλήνιος μετείχε στο καναδικό επαγγελματικό πρωτάθλημα (National Soccer League) για επτά σεζόν τουλάχιστον, από το 1976 ως το 1982, ίσως και μετέπειτα. Δεν περιορίστηκε σε απλή συμμετοχή αλλά κατέκτησε δυο φορές τον τίτλο της λίγκας: 1977, 1980, ενώ άλλη μια σεζόν τερμάτισε στη 2η θέση της κανονικής περιόδου (1981).

## Αγωνιστική πορεία

Η αγωνιστική παρουσία του "Πανελλήνιου Τορόντο" τις χρονιές που μετείχε στη CNSL έχει ως εξής:

***1976** (*CNSL-First Division*): 3η θέση/10 ομ., 37β. (15-7-5), 46-19.
***1977**:
***Κανονική περίοδος* (*CNSL-First Division*): 3η θέση/10 ομ., 49β. (21-7-8), 74-47.
***Πλέιοφ*: **1η θέση (πρωταθλητής)**, Τελικός: **Πανελλήνιος** - ;
***Κύπελλο* (*NSL Cup*): **1η θέση**, Τελικός: **Πανελλήνιος** - Τορόντο Φάλκονς: ; 
***Πρώτος σκόρερ*: Σαμπάν Ρομάνοβιτς (Πανελληνίου)
***1978** (*CNSL-First Division*): 4η θέση/11 ομ., 24β. (9-6-5), 37-28.
***1979** (*CNSL*): 8η θέση/14 ομ., 20β. (8-4-10), 31-26.
***1980**: 
***Κανονική περίοδος* (*CNSL-Senior Division*): 4η θέση/12 ομ., 31β. (11-9-2), 38-14.
***Πλέιοφ*: **1η θέση (πρωταθλητής)**, Τελικός: **Πανελλήνιος** - Σεντ Κάθρινς Ρόμα: ;
***Καλύτερος τερματοφύλακας*: Ρόμπερντ Τζαντ (Πανελληνίου).
***1981** 
***Κανονική περίοδος* (*CNSL*): 2η θέση/11 ομ., 27β. (12-3-5), 38-21.
***Πλέιοφ*: *Ημιτελικά*: αποκλείστηκε από τους Χάμιλτον Στίλερς.
***1982** (*CNSL*): 4η θέση/10 ομ., 19β. (8-3-7), 20-22.

## Τίτλοι

***Πρωταθλητής Καναδά** (2): 1977, 1980.
***Κυπελλούχος Καναδά** (1): 1977
*Πρωτάθλημα Καναδά (2η θέση κανονικής περιόδου): 1981.

## Πηγές

*RSSSF - Ποδοσφαιρικά αρχεία: "Canadian National Soccer League".

Κατηγορία:Ελληνικοί αθλητικοί σύλλογοι Καναδά
Κατηγορία:Ιδρύσεις αθλητικών συλλόγων το 1976
Κατηγορία:Ποδοσφαιρικές ομάδες Καναδά
Κατηγορία:Τορόντο
Όμηρος Χάμιλτον

Ο **Όμηρος Χάμιλτον** () υπήρξε επαγγελματικός ελληνοκαναδικός ποδοσφαιρικός σύλλογος με έδρα την πόλη του "Χάμιλτον" της πολιτείας Οντάριο του Καναδά. Συμμετείχε ως το 1970 στο καναδικό επαγγελματικό πρωτάθλημα (National Soccer League), το παλιότερο εθνικό πρωτάθλημα, που διεξαγόταν από το 1927 ως το 1997. Στη συνέχεια εμφανίστηκε ξανά το 1973 και μετείχε άλλες τρεις σεζόν (1973 ως 1975) χωρίς τοπωνυμικό προσδιορισμό, αντικαθιστώντας τις ελληνικές ομάδες Τορόντο Ελλάς και Απόλλων Χάμιλτον. Το 1976 τη θέση του πήρε ο Πανελλήνιος Τορόντο.

## Ιστορικό
Τo 1970, και ενδεχομένως το 1968 και το 1969, μετείχε στο επαγγελματικό πρωτάθλημα Καναδά (NSL) η ομάδα *"Hamilton Homer".* Την ίδια περίοδο και ως το 1972 μετείχαν επίσης άλλοι δυο ελληνικοί σύλλογοι, ο Απόλλων Χάμιλτον και η Ελλάς από το κοντινό Τορόντο (43 μίλια από το Χάμιλτον).
 
To 1973 τους δυο ελληνικούς συλλόγους αντικατέστησε ο σύλλογος "Όμηρος", που εντάχθηκε στο πρωτάθλημα χωρίς τοπωνυμικό προσδιορισμό. Ο Όμηρος μετείχε για τρεις σεζόν στο NSL με πρωταγωνιστική παρουσία. Μάλιστα, το 1974 τερμάτισε στη 2η θέση.

Το 1976 στο πρωτάθλημα της NSL τον Όμηρο διαδέχθηκε ο Πανελλήνιος Τορόντο.

## Αγωνιστική πορεία
* Ως **Όμηρος Χάμιλτον**:
****1968** (*CNSL*): δεν είναι γνωστή η κατάταξη.
****1969** (*CNSL*): δεν είναι γνωστη η κατάταξη.
****1970** (*CNSL-Senior Division*): 7η θέση/14 ομ., 31 β. (12-7-7), 48-36. 
*Ως **Όμηρος**:
****1973** (*CNSL-Senior Division*): 6η θέση/17 ομ., 36 β. (14-8-8), 58-35. 
****1974** (*CNSL-Senior Division*): **2η θέση**/19 ομ., 57 β. (26-5-5), 89-41.
****1975** (*CNSL-First Division*): **3η θέση**/10 ομ., 54 β. (24-6-8), 95-36.

## Πηγές
* RSSSF - Ποδοσφαιρικά αρχεία: "Canadian National Soccer League".

Κατηγορία:Ελληνικοί αθλητικοί σύλλογοι Καναδά
Κατηγορία:Ποδοσφαιρικές ομάδες Καναδά
Απόλλων Χάμιλτον

Ο **Απόλλων Χάμιλτον** (*Hamilton Apollo*) υπήρξε ένας επαγγελματικός ελληνοκαναδικός ποδοσφαιρικός σύλλογος με έδρα την πόλη του "Χάμιλτον" της πολιτείας Οντάριο του Καναδά. Συμμετείχε ως το 1972 στο καναδικό επαγγελματικό πρωτάθλημα (National Soccer League), το παλιότερο εθνικό πρωτάθλημα, που διεξαγόταν από το 1927 ως το 1997. Στη συνέχεια συνενώθηκε με την ομάδα Τορόντο Ελλάς και μετείχε στο πρωτάθλημα ως Όμηρος (χωρίς τοπωνυμικό προσδιορισμό) από το 1973 ως το 1975. Το 1976 τη θέση του Όμηρου πήρε ο Πανελλήνιος Τορόντο.

Στο Χάμιλτον υπάρχει και σήμερα σύλλογος με την επωνυμία "Απόλλων" που μετέχει στο τοπικό πρωτάθλημα παλαιμάχων (*Hamilton and District Oldtimers Soccer League*).
 
## Ιστορικό

Από το 1970 ως το 1972 (ενδεχομένως και τα έτη 1968, 1969), μετείχε στο επαγγελματικό πρωτάθλημα Καναδά (NSL) η ομάδα *Απόλλων Χάμιλτον* (*Hamilton Apollo*). Την ίδια περίοδο μετείχαν επίσης άλλοι δυο ελληνικοί σύλλογοι, ο Όμηρος Χάμιλτον (ως το 1970) και η Ελλάς (ως το 1972) από το κοντινό Τορόντο (43 μίλια από το Χάμιλτον).
 
To 1973 τους δυο ελληνικούς συλλόγους που είχαν απομείνει στη λίγκα αντικατέστησε ο σύλλογος "Όμηρος", που εντάχθηκε στο πρωτάθλημα χωρίς τοπωνυμικό προσδιορισμό. Ο Όμηρος μετείχε για τρεις σεζόν και στη συνέχεια τον διαδέχθηκε ο Πανελλήνιος Τορόντο.

## Αγωνιστική πορεία

***Απόλλων Χάμιλτον**:
****1968** (*CNSL*): δεν είναι γνωστή η κατάταξη.
****1969** (*CNSL*): δεν είναι γνωστη η κατάταξη.
****1970** (*CNSL-Senior Division*): 12η θέση/14 ομ., 16 β. (6-4-16), 25-57. 
****1971** (*CNSL-Senior Division*): 13η θέση/14 ομ., 11 β. (3-5-18), 23-69.
****1972** (*CNSL-Senior Division*): 10η θέση/15 ομ., 23 β. (10-3-15), 39-46.

## Πηγές

*RSSSF - Ποδοσφαιρικά αρχεία: "Canadian National Soccer League".

Κατηγορία:Ελληνικοί αθλητικοί σύλλογοι Καναδά
Κατηγορία:Ποδοσφαιρικές ομάδες Καναδά
Κόλουρο εικοσάεδρο

Στη στερεομετρία, το **κόλουρο εικοσάεδρο** είναι ένα κυρτό ημικανονικό πολύεδρο, που ανήκει στα στερεά του Αρχιμήδη. Διαθέτει 32 έδρες: 12 κανονικά πεντάγωνα και 20 κανονικά εξάγωνα. Έχει 60 κορυφές και 90 ακμές.

Το μοτίβο του κόλουρου εικοσαέδρου χρησιμοποιείται στην κατασκευή της συνηθισμένης μπάλας ποδοσφαίρου.

## Γεωμετρικά χαρακτηριστικά κόλουρου εικοσαέδρου

Αν θεωρήσουμε  \alpha \,\!  το μήκος της ακμής του στερεού, τότε ισχύουν τα εξής:

όπου  \phi \,\!  ο χρυσός αριθμός.

Κατασκευαστικά, το κόλουρο εικοσάεδρο μπορεί να προέλθει από το εικοσάεδρο, εάν αποκοπούν όλες οι κορυφές του στο 1/3 της ακμής, έτσι ώστε από τις έδρες του αρχικού εικοσαέδρου να προκύψουν κανονικά εξάγωνα και στη θέση των αποκομμένων κορυφών του να σχηματιστούν πεντάγωνα.

## Πηγές - Παραπομπές
* *Weisstein, Eric W., [http://mathworld.wolfram.com/TruncatedIcosahedron.html Truncated Icosahedron]* 

Κατηγορία:Ομοιόμορφα πολύεδρα
Κατηγορία:Στερεά του Αρχιμήδη
Ολύμπιανς Λόντον Οντάριο

thumb|right|150px|Το παλιό έμβλημα των Λόντον Ολύμπιανς.  
Οι **Ολύμπιανς Λόντον Οντάριο** (*Olympians FC*) είναι ερασιτεχνικός ελληνοκαναδικός ποδοσφαιρικός σύλλογος που εδρεύει στην πόλη Λόντον της πολιτείας Οντάριο του Καναδά. Οι "Ολυμπιονίκες" έχουν γαλανόλευκα χρώματα και αγωνίζονται στις αθλητικές εγκαταστάσεις "Hellenic Centre" 133 Southdale Rd. W., London. 

Έχει και ομάδα ποδοσφαίρου σάλας που αγωνίζεται στην "MEN'S RECREATIONAL INDOOR LEAGUE".

Οι Ολύμπιανς ιδρύθηκαν το 2002 παίρνοντας ένα ιστορικό για το Λόντον Οντάριο όνομα, το οποίο είχε ξεχαστεί για παραπάνω από μισό αιώνα, αφού με αυτό το όνομα αναφέρεται μια ομάδα από το 1968 ως το 1986 τουλάχιστον. Το 2007 συνενώθηκαν με την ΑΕΚ Λόντον, της οποίας αποτελούν τη 2η τρόπον τινά ομάδα. 

## Ιστορικό

Από το **1968** τουλάχιστον αναφέρεται η ποδοσφαιρική ομάδα "London Olympians", η οποία τη χρονιά αυτή αναδείχθηκε πρωταθλήρια στην 3η κατηγορία της τοπικής λίγκας της περιφέρειας του Λόντον (LDSL - London & District Soccer League). Η ομάδα είχε εντυπωσιακή εξέλιξη και το 1970 αναδείχθηκε πρωταθλήτρια της Λίγκας στην 1η κατηγορία με πρώτο σκόρερ της Λίγκας τον Τομ Παρτάλας. Το 1986 πήρε και πάλι το πρωτάθλημα με πρώτο σκόρερ της λίγκας τον Τζορτζ Μαύρο.

Το **2002** οι Ολύμπιανς επανιδρύθηκαν και εντάχθηκαν στην τοπική λίγκα "London Industrial Soccer League" (LISL), την μετέπειτα "London Ontario Soccer League" (LOSL). Είχαν την υποστήριξη της "Ολυμπιακής Αθλητικής Ομοσπονδίας" (The Olympic Athletic Association), της Ελληνικής Κοινότητας (Hellenic Community Center) και της Ενορίας της Αγ. Τριάδας του Λόντον (The Agia Triada Greek Orthodox Church of London, Ontario). 

Η ομάδα αγωνίστηκε στο τοπικό πρωτάθλημα του Λόντον, με το όνομα *"Olympians FC"* ως το **2006**. Στη συνέχεια μαζί με την "ΑΕΚ Λόντον" (γνωστή και ως "ΑΕΚ Ολύμπικς") εντάχθηκε ως κλάδος στον ευρύτερο αθλητικό όμιλο της ελληνικής κοινότητας ως: ΑΕΚ Ολύμπιανς (*"AEK London Olympians" ή "AEK L. OFC"*). Από τότε παίζει στη Λίγκα του Δυτικού Οντάριο (*Western Ontario Soccer League*) με το όνομα *"Olympians AEK London Soccer Club"*. Το 2011 βρίσκεται στη 2η κατηγορία (Second Division). Η πρώτη ομάδα του ομίλου είναι η ΑΕΚ Λόντον και παίζει στην Ανώτερη κατηγορία (Πρέμιερ) της WOSL.

Προπονητής της και παίκτης υπήρξε ο Τζον Παπαναγιώτου, ενώ βασικό στέλεχος ο Δρελιώζης, παλαίμαχος της ΑΕΚ Λόντον.

## Αγωνιστική πορεία
thumb|right|150px|Το νέο έμβλημα της ΑΕΚ Ολύμπιανς.  

***Λόντον Ολύμπιανς** (η παλιά ομάδα)
**1968: LDSL-3: πρωταθλήτρια, άνοδος.
**1969: LDSL-2: άνοδος και **κατάκτηση Λιγκ Καπ**.
**1970: LDSL-1: **πρωταθλήτρια**.
**1986: LDSL-1: **πρωταθλήτρια**.
***Ολύμπιανς FC** (η νέα ομάδα)
**2002: LISL-2: άνοδος στην 1η κατηγορία.
**2003: LISL-1: 6η θέση.
**2004: LISL-1: 3η θέση.
**2005: LISL-1: 3η θέση.
**2006: LΟSL-1: 3η θέση.
***Ολύμπιανς ΑΕΚ**
**2008: WOSL-3: πρωταθλήτρια, άνοδος.
**2009-2011: WOSL-2.

## Πηγές

*Επίσημη Ιστοσελίδα London Olympians FC.
*Ιστοσελίδα της WOSL.
*Ιστοσελίδα ΑΕΚ Olympians 

Κατηγορία:Ελληνικοί αθλητικοί σύλλογοι Καναδά
Κατηγορία:Ιδρύσεις αθλητικών συλλόγων το 2002
Κατηγορία:Ποδοσφαιρικές ομάδες Καναδά
Intel 8008

thumb|right|320px| Ο μικροεπεξεργαστής 8008
Ο **8008** είναι ο δεύτερος μικροεπεξεργαστής, μετά τον 4004 που κατασκεύασε, παρήγαγε και παρουσίασε η εταιρεία Intel τον Απρίλιο του 1972 και ο πρώτος με εσωτερική διαχείριση εντολών και δεδομένων στα 8 bits. Σχεδιάστηκε κυρίως για χρήση σε αριθμομηχανές, αλλά χρησιμοποιήθηκε και στους πρώτους προσωπικούς υπολογιστές από το 1972 έως και το 1977. Παρήχθη σε δύο εκδόσεις που διέφεραν στη συχνότητα λειτουργίας που ήταν στα 500 KHz και στα 800 KHz. Παρήχθησαν κλώνοι του *8008* από τις εταιρείες *Microsystems International*, *[[Siemens]]* και από την ανατολικογερμανική *VEB Funkwerk Erfurt*.
http://home.germany.net/nils.eilers/8008/  Ανακτήθηκε στις 11 Σεπ. 2011
 Η παραγωγή του σταμάτησε το 1983 ενώ ο διάδοχός του ήταν ο 8080 που παρουσιάστηκε δύο χρόνια αργότερα.

## Τεχνικά χαρακτηριστικά
Ο *8008* στη γρήγορη του έκδοση των 800 KHz υπολείπονταν ελαφρώς σε υπολογιστική ισχύ σε σχέση με τον 4004, εντούτοις λόγω των υπολοίπων χαρακτηριστικών του όπως το εύρος διαύλου των καταχωρητών, είχε συνολικά καλύτερη απόδοση. Πιο συγκεκριμένα τα χαρακτηριστικά του ήταν:
* Ο *8008* είχε στην κεραμική του βάση, τύπου *DIP* (*Dual in-line package*), 18 ακροδέκτες (9 σε κάθε πλευρά) ενώ το κέλυφος του ολοκληρωμένου είχε παραλληλεπίπεδο σχήμα.
* Η συχνότητα λειτουργίας του (χρονισμός ρολογιού) ξεκινούσε από 500 KHz στον *8008* και έφτανε τα 800 KHz στον *8008-1*.
* Ενσωμάτωνε 3.500 τρανζίστορ, δηλαδή τουλάχιστον 150.000 φορές λιγότερα από ότι περιέχει ένας σημερινός μικροεπεξεργαστής.
* Είχε δυνατότητα διευθυνσιοδότησης στα 14 bits (δίαυλος διευθύνσεων, address bus), δηλαδή διαχειριζόταν 214 bytes μνήμης, ήτοι 16.384 bytes ή 16 Kb.
* Με τα εξωτερικά κυκλώματα επικοινωνούσε με 8 *bits* (δίαυλος δεδομένων, *data bus*).
* Είχε 7 καταχωρητές των 8 bits συμπεριλαμβανομένου και του συσσωρευτή (*accumulator*).
* Η υπολογιστική του ισχύς προσέγγιζε τα 0,05 *MIPS* (εκατομμύρια εντολές το δευτερόλεπτο, *Million Instructions Per Second*).

## Χρήση σε προσωπικούς υπολογιστές
* Στον υπολογιστή της γαλλικής εταιρείας *R2E* με την ονομασία *Micral N* τον πρώτο προσωπικό υπολογιστή με μικροεπεξεργαστή που κυκλοφόρησε σε μορφή έτοιμου προϊόντος στην παγκόσμια αγορά το 1972.
* Στον υπολογιστή της αμερικανικής εταιρείας *Scelbi* με την ονομασία *8Η*, σε μορφή συναρμολογούμενου κιτ το 1974.
* Στον υπολογιστή της αμερικανικής εταιρείας *Mark 8* με 256 bytes RAM τον Ιούλιο του 1974.

## Παραπομπές


## Εξωτερικοί σύνδεσμοι

* Πληροφορίες για τους πρώτους επεξεργαστές της Intel 

Κατηγορία:Μικροεπεξεργαστές Intel
Μοντέλο του Ντρουντ

Στη φυσική στερεάς κατάστασης, το **μοντέλο του Ντρουντ** είναι ένα κλασικό μοντέλο που προτάθηκε για πρώτη φορά από τον Γερμανό φυσικό Πολ Ντρουντ το 1900 με σκοπό την περιγραφή των ιδιοτήτων ηλεκτρονίων σε μέταλλα. Το μοντέλο του Ντρουντ αποτελεί μία εφαρμογή της κινητικής θεωρίας και βασίζεται στις παρακάτω παραδοχές:

*Τα ηλεκτρόνια συμπεριφέρονται ως κλασικά σωματίδια.
*Τα θετικά ιόντα του μετάλλου συμπεριφέρονται ως [σχεδόν] ακίνητες, συμπαγείς σφαίρες.
*Ορισμένα από τα ηλεκτρόνια του μετάλλου κινούνται ελεύθερα στο ιοντικό πλέγμα.
*Τα ελεύθερα ηλεκτρόνια δεν αλληλεπιδρούν μεταξύ τους, εκτός από ακαριαίες ελαστικές κρούσεις με τα ιόντα του πλέγματος.

Το μοντέλο του Ντρουντ προσφέρει επίσης ένα νόμο δύναμης που διέπει την κίνηση των ελεύθερων ηλεκτρονίων του μετάλλου στο χώρο βάσει του 2<sup>ου</sup> νόμου του Νεύτωνα. Συγκεκριμένα,

:  \mathbf{F}=-e\mathbf{E}-\frac{\mathbf{p}(t)}{\tau}\, 

όπου

***F** η συνολική δύναμη που δρα σε κάθε ηλεκτρόνιο
*e το στοιχειώδες ηλεκτρικό φορτίο ( ≈ 1.6 × 10−19 C)
***E** το εφαρμοσμένο ηλεκτρικό πεδίο (εφόσον αυτό υπάρχει)
***p** η ορμή του ηλεκτρονίου και
*τ ο μέσος χρόνος μεταξύ δύο διαδοχικών κρούσεων με τα ιόντα του πλέγματος

## Επιπτώσεις
Δεδομένου του παραπάνω νόμου δύναμης είναι δυνατόν να υπολογιστεί η ειδική αγωγιμότητα (σ) ενός μετάλλου. Το αποτέλεσμα είναι γνωστό ως **τύπος του Ντρουντ**:

:  \sigma=\frac{ne^2\tau}{m}\, 

όπου

*n η πυκνότητα ηλεκτρονίων (αριθμός ηλεκτρονίων ανά μονάδα όγκου) του μετάλλου και
*m η μάζα του ηλεκτρονίου ( ≈ 9.1 × 10−31 kg)

Ο μέσος χρόνος μεταξύ δύο διαδοχικών κρούσεων με τα ιόντα του πλέγματος (τ) μπορεί δε να εκτιμηθεί από τον τύπο:

:  \tau=\frac{\ell}{v}\, 

όπου ℓ η μέση ελεύθερη διαδρομή που διασχίζει ένα ηλεκτρόνιο μεταξύ δύο διαδοχικών κρούσεων και v η μέση θερμική ταχύτητα που υπολογίζεται από τη σχέση

:  \begin{align} \frac{1}{2}mv^2 &= \frac{3}{2}k_{\textrm{B}}T \\ v &= \sqrt{\frac{3k_{\textrm{B}}T}{m}} \end{align} 

όπου kB η σταθερά του Μπόλτζμαν ( ≈ 1.38 × 10−23 S.I.) και Τ η απόλυτη θερμοκρασία σε βαθμούς Κέλβιν.

## Πεδίο εφαρμογής
Ο τύπος του Ντρουντ για την ειδική αγωγιμότητα αποτελεί ικανοποιητική προσέγγιση της αγωγιμότητας μετάλλων σε θερμοκρασία δωματίου (Τ~300Κ). Βρίσκει επίσης εφαρμογή στη μελέτη του φαινομένου Χολ για ημιαγωγούς σε θερμοκρασία δωματίου.

Το μοντέλο του Ντρουντ μπορεί να εφαρμοσθεί και σε άλλα σωματίδια-φορείς ρεύματος όπως είναι οι οπές, αν και η ύπαρξη αυτών δεν προβλέπεται από το μοντέλο.

Σε χαμηλές θερμοκρασίες το μοντέλο του Ντρουντ αδυνατεί να εξηγήσει την δραστική αύξηση της ειδικής αγωγιμότητας των μετάλλων.

## Παραπομπές


## Βιβλιογραφία

## Δείτε επίσης
*Ηλεκτρική αγωγιμότητα
*Μοντέλο ελεύθερων ηλεκτρονίων

Κατηγορία:Φυσική στερεάς κατάστασης
Καρλ Λιούις

Ο **Φρέντερικ Κάρλτον «Καρλ»  Λιούις** (*Frederick Carlton «Carl» Lewis*, γεννήθηκε 1 Ιουλίου 1961) είναι πρώην αθλητής του στίβου από τις ΗΠΑ. Έχει κερδίσει 10 ολυμπιακά μετάλλια (από τα οποία τα εννιά είναι χρυσά) και δέκα μετάλλια σε παγκόσμια πρωταθλήματα στίβου (από τα οποία τα οκτώ είναι χρυσά). Πιο συγκεκριμένα, στους Ολυμπιακούς Αγώνες του 1984 στο Λος Άντζελες ήταν χρυσός Ολυμπιονίκης στα 100 μέτρα, στα 200 μ., στη σκυταλοδρομία 4x100 μ. και στο άλμα εις μήκος, ενώ μέχρι το 1996 κατέκτησε άλλα πέντε χρυσά φτάνοντας τα εννέα, επίδοση που αποτελεί (από κοινού με τον Πάαβο Νούρμι) ρεκόρ στην ιστορία του στίβου. Θεωρείται ως ένας από τους μεγαλύτερους αθλητές και Ολυμπιονίκες όλων των εποχών.  

Έχει χαρακτηριστεί ως «Αθλητής του Αιώνα» (*Sportsman of the Century*) από τη Διεθνή Ολυμπιακή Επιτροπή, από την οποία ψηφίστηκε ως τρίτος καλύτερος αθλητής του 20ού αιώνα πίσω από τους Πελέ και Μοχάμεντ Άλι, ενώ είναι μέλος του Hall of Fame της IAAF. Έχει επίσης τιμηθεί με την ανώτατη αθλητική διάκριση, το Ολυμπιακό Τάγμα.

## Παραπομπές


## Εξωτερικοί σύνδεσμοι

* 
* 

Κατηγορία:Αμερικανοί αθλητές δρόμων ταχύτητας
Κατηγορία:Αμερικανοί αθλητές του άλματος εις μήκος
Κατηγορία:Αμερικανοί Ολυμπιονίκες
Κατηγορία:Χρυσοί Ολυμπιονίκες του στίβου
Κατηγορία:Αργυροί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1984
Κατηγορία:Αθλητές του στίβου στους Θερινούς Ολυμπιακούς Αγώνες 1988
Κατηγορία:Αθλητές του στίβου στους Θερινούς Ολυμπιακούς Αγώνες 1992
Κατηγορία:Αθλητές του στίβου στους Θερινούς Ολυμπιακούς Αγώνες 1996
Κατηγορία:Παγκόσμιοι πρωταθλητές στίβου 
Κατηγορία:Κάτοχοι μεταλλίων του Παγκοσμίου Πρωταθλήματος Στίβου 
Κατηγορία:Εισαχθέντες στο Hall of Fame της IAAF
Κατηγορία:Μέλη Ολυμπιακού Τάγματος
Μυαλό (αποσαφήνιση)

Η λέξη μυαλό μπορεί επίσης να αναφέρεται:

*Στον εγκέφαλο του ανθρώπου και των ζώων.
*Στον νου τους ανθρώπου.

## Δείτε επίσης
*Μυελός
Γιαλούσα

Η **Γιαλούσα** (τουρκ.: **Γενί Ερένκιοϊ**, *Yeni Erenköy*) είναι χωριό που βρίσκεται στη χερσόνησο της Καρπασίας στην Κύπρο.

Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Αμμοχώστου. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Διοικητική διαίρεση
Η Γιαλούσα, για διοικητικούς σκοπούς, χωρίζεται στις εξής 2 συνοικίες:
* Αρχάγγελος
* Καλαμιά

## Πρόσωπα
* Αντώνης Κατσαρής (1943 - ), ηθοποιός

## Παραπομπές


## Πηγές
*

Γιαλουσα
Άγιος Ανδρόνικος (αποσαφήνιση)

Η ονομασία **Άγιος Ανδρόνικος** μπορεί να αναφέρεται:
* Στο χωριό Άγιος Ανδρόνικος Καρπασίας (ή Άγιος Ανδρόνικος Γιαλούσας), στην Κύπρο.
* Στο χωριό Άγιος Ανδρόνικος Τρικώμου, στην Κύπρο.
* Στη συνοικία Άγιος Ανδρόνικος (συνοικία Κυθρέας), συνοικία της Κυθρέας.
Δασκαλονήσι Σκιάθου

Το **Δασκαλονήσι** ή **Δασκαλειό** είναι μικρή ακατοίκητη βραχονησίδα των Βορείων Σποράδων η οποία βρίσκεται εντός του λιμένα της Σκιάθου, ανάμεσα σε αυτόν και την νησίδα Αρκό. Διοικητικά ανήκει στον Δήμο Σκιάθου. Πάνω στη βραχονησίδα υπάρχει ένας μικρός φάρος ο οποίος συλλέγει την ημέρα ηλιακή ενέργεια με φωτοβολταϊκά για να λειτουργεί το βράδυ. Το νησί ήταν αναγνωρισμένος οικισμός από το 1940 μέχρι το 1951.

## Παραπομπές


Κατηγορία:Σποράδες
Κατηγορία:Σκιάθος
CDBurnerXP

Το **CDBurnerXP** είναι ένα πρόγραμμα εγγραφής λογισμικού οπτικού δίσκου για Microsoft Windows, γραμμένο ως επί το πλείστον σε Visual Basic .NET μέχρι την έκδοση 4, κυκλοφόρησε το Σεπτέμβριο του 2007. Παρέχει διεθνή υποστήριξη γλωσσών. Το λογισμικό είναι διαθέσιμο για κατέβασμα σε εκδόσεις 32-bit και 64-bit.

Το πρόγραμμα υποστηρίζει εγγραφή δεδομένων σε CD-R, CD-RW, DVD-R, DVD-RW, DVD+R, DVD+RW, Blu-ray Disc και HD DVD καθώς και εγγραφή αρχείων ήχου (WAV, MP3, MP2, FLAC, Windows Media Audio, AIFF, BWF (Broadcast WAV), και Ogg Vorbis) στη Red Book μορφή. Μπορούν να εγγραφούν και να δημιουργηθούν εικόνες ISO. Μπορεί να εγγράψει μορφές UDF και ISO-9660. Υποστηρίζονται επίσης bootable δίσκοι δεδομένων.

Το CDBurnerXP είναι freeware αλλά είναι κλειστό λογισμικό επειδή χρησιμοποιεί μερικές ιδιόκτητες βιβλιοθήκες.

## Εξωτερικοί σύνδεσμοι
* www.cdburnerxp.se

## Παραπομπές


Κατηγορία:Λογισμικό Windows
Κατηγορία:Ελεύθερο λογισμικό
Κατηγορία:Λογισμικό πολυμέσων
Εθνική Νίγηρα (καλαθοσφαίριση γυναικών)

Η **εθνική ομάδα καλαθοσφαίρισης γυναικών του Νίγηρα** αντιπροσωπεύει τον Νίγηρα στις διεθνείς διοργανώσεις γυναικείας καλαθοσφαίρισης υπό την εποπτεία της FIBA και της Διεθνούς Ολυμπιακής Επιτροπής. Βρίσκεται υπό τη δικαιοδοσία της Ομοσπονδίας Καλαθοσφαίρισης του Νίγηρα (*Fédération Nigérienne de Basket-Ball*).

## Κατατάξεις σε διεθνείς διοργανώσεις

; Πορεία σε Αφρικανικά Πρωταθλήματα FIBA:
:Ακολουθούν οι τελικές θέσεις κατάταξης της Εθνικής Ομάδας του Νίγηρα σε Αφρικανικά Πρωταθλήματα (Afrobasket):


## Δείτε επίσης
* Εθνική Νίγηρα (καλαθοσφαίριση ανδρών)

## Παραπομπές


## Εξωτερικοί σύνδεσμοι

* Niger, ιστορικό ανά έτος στον επίσημο ιστότοπο των αρχείων της FIBA. 
* Fédération Nigérienne de Basket-Ball, επίσημος ιστότοπος. 

 

Νιγηρας
Γυναικων
Ακτινοβολία συγχρότρου

Η **ακτινοβολία συγχρότρου** είναι ασύμφωνη ακτινοβολία που εκπέμπεται από τα ηλεκτρόνια που επιταχύνονται ενώ βρίσκονται σε τροχιά σε έναν κυκλικό επιταχυντή σωματιδίων που ονομάζεται σύγχροτρο, με τη χρήση μαγνητών ή άλλων μηχανισμών που μεταβάλουν την ταχύτητα των ηλεκτρονίων. Είναι παρόμοια με την ακτινοβολία κυκλότρου με τη διαφορά ότι προκαλείται από φορτισμένα σωματίδια που έχουν ταχύτητα κοντά στην ταχύτητα του φωτός και βρίσκονται μέσα σε μαγνητικά πεδία. Αυτό μπορεί να συμβεί μέσα σε μηχανές όπως το σύγχροτρο ή από ταχέα ηλεκτρόνια που κινούνται σε μαγνητικά πεδία στο διάστημα. Η ακτινοβολία που παράγεται με αυτό το τρόπο έχει χαρακτηριστική πόλωση και εκπέμπεται σε όλο το ηλεκτρομαγνητικό φάσμα.

Κατηγορία:Ηλεκτρομαγνητική ακτινοβολία
Κατηγορία:Σωματιδιακή φυσική
Πιερής Ζαρμάς

Ο **Πιερής Ζαρμάς** (1933-2007) ήταν Κύπριος Καθηγητής της Φιλοσοφίας στο Πανεπιστήμιο της Βόννης, και βαρύτονος τραγουδιστής όπερας.

## Βιογραφία
Ο Πιερής Ζαρμάς γεννήθηκε το 1933 στο χωριό Ακανθού της επαρχίας Αμμοχώστου, στην Κύπρο, και αποφοίτησε από το Ελληνικό Γυμνάσιο Αμμοχώστου. Σε περίοδο Αγγλοκρατίας, και ενώ ο πληθυσμός του νησιού ήταν επί το πλείστον αγροτικός, κατάφερε να πάει για σπουδές στο Λονδίνο, και να πάρει διπλώματα μουσικής από το Royal Academy of Music, το Guildhall School of Music and Drama και το Royal College of Music.

Συνέχισε τις μουσικές του σπουδές στο Μιλάνο, στο Scuola di Perfezionamento. Άρχισε να δίνει συναυλίες στο Μιλάνο, στη Βαρκελώνη και στην Αθήνα, μέχρι που το 1965 προσλήφθηκε ως βαρύτονος στην όπερα της Βόννης, όπου εργάστηκε μέχρι το 2004. Στην Βόννη παρουσίασε γύρω στις 3.500 παραστάσεις, από κλασικές όπερες μέχρι διασκευές παραδοσιακών κυπριακών τραγουδιών με συνοδεία ορχήστρων.

Το 1975 έγινε Διδάκτωρ της Φιλοσοφίας στο Πανεπιστήμιο της Βόννης, όπου μελέτησε μουσικολογία, λαογραφία, κλασική φιλολογία και γλωσσολογία, θέματα με τα οποία ασχολήθηκε και στα βιβλία του, εστιάζοντας συχνά στην Κύπρο και στο χωριό του.

Πέθανε στις 7 Απριλίου 2007 στη Βόννη, αφού νοσηλεύτηκε εκεί για 10 ημέρες. Η σορός του μεταφέρθηκε και τάφηκε στην Κύπρο στις 14 Απριλίου 2007, δημοσία δαπάνη.

## Βιβλία
Ο Πιερής Ζαρμάς ασχολήθηκε συγγραφικά με την παραδοσιακή μουσική της Κύπρου, τα τονικά συστήματα, την ηθογραφία και την τέχνη γενικότερα.. Ενδεικτική βιβλίογραφία:
* Studien zur Volksmusik Zyperns (μτφ. Σπουδή της Κυπριακής παραδοσιακής μουσικής, εκδ. Koerner, 1975)
* Ευρώπη (εκδ. Επιφανείου, 1990)
* Τοπονύμια Ακανθούς (εκδ. Επιφανείου, 1990)
* Πηγές της Κυπριακής παραδοσιακής μουσικής (εκδ. Κέντρου Μελετών Ιεράς Μονής Κύκκου, 1993)
* Θρησκεία και τέχνη (εκδ. Επιφανείου, 2003)
* Ηθογραφίες (εκδ. Επιφανείου, 2003)
* Ευρωπαϊκή Ένωση, Σταθμοί και πορεία (εκδ. Επιφανείου, 2004)
* Η χλωρίδα της Ακανθούς (εκδ. Επιφανείου, 2005)

## Βραβεύσεις
* To 1999, Αριστείο Γραμμάτων, Τεχνών και Επιστημών της Κύπρου
* To 2002 παρασημοφορήθηκε με τον Μεγαλόσταυρο της Γερμανίας, από την τότε δήμαρχο της Βόννης Μπάρμπελ Ντίκμαν, για το ανθρωπιστικό του έργο υπέρ των προσφύγων της Τουρκικής εισβολής, αλλά και για την προώθηση της πολιτιστικής συνεργασίας των δύο χωρών, που είχε ως αποτελέσματα μεταξύ άλλων τις συναυλίες από ορχήστες και χορωδίες της μιας χώρας στην άλλη, και τη διδυμοποίηση του δήμου Λεμεσού με την Γερμανική πόλη Νίντερκασελ.

## Παραπομπές


Κατηγορία:Βαρύτονοι
Κατηγορία:Κύπριοι πανεπιστημιακοί
Σιούλα Γκράντε

To **σιούλα Γκράντε** (*Siula Grande*) είναι ένα βουνό στην οροσειρά Κορδιλιέρα Ουαϊουάς ή Κορδιλιέρα Γουαϊγουάς (Cordillera Huayhuash), στις Περουβιανές Άνδεις. Έχει ύψος 6.344 μ. και δεύτερη κορυφή την Σιούλα Τσίκο (Siula Chico) στα 6260 μ.   

## Touching the Void (Αγγίζοντας το κενό)
Έγινε διάσημο από το βιβλίο του Τζο Σίμπσον "Touching the Void", για μια ανάβαση και τη μετέπειτα οδυνηρή κατάβαση του βουνού από τον ίδιο και τον Σάιμον Γέιτς το 1985. Το βιβλίο έγινε ταινία με τον ίδιο τίτλο το 2003. Αν και ανέβηκε από το δυτικό αντέρεισμα και έτσι έγιναν οι πρώτοι που έφτασαν στην κορυφή από την εν λόγω γραμμή, επέλεξαν τη βόρεια κορυφογραμμή (την όποια κατέβηκε πρώτη μια γερμανική ομάδα το 1936) για την κατάβασή τους, η οποία έγινε σχεδόν αδύνατη εξαιτίας των άσχημων καιρικών συνθηκών. Όλοι οι επόμενοι ορειβάτες αποφεύγουν την κορυφογραμμή και κάνουν ραπέλ πίσω κάτω στο αντέρεισμα. Όσον αφορά το 2009 το νότιο αντέρεισμα δεν έχει αναρριχηθεί.

## Σιούλα Τσίκο
Το Σιούλα Τσίκο είναι μια κορυφή περίπου 6.260 μέτρα ύψος. Χωρίζεται από το Σιούλα Γκράντε από ένα διάσελο περίπου 6000 μέτρων. Ορειβάτες εξέτασαν την ευκολότερη διαδρομή προς την κορυφή του, μέσω της κορυφής Σιούλα Γκράντε και κατακτήθηκε το 1966 από την αποστολή του Manfred Sturm. Οι Ισπανοί αλπινιστές Χόρδι Κορομίνας και Οριόλ Μπάρο έκαναν την πρώτη ανάβαση του δυτικού αντερείσματος του τσίκο, και τη δεύτερη ανάβαση της κορυφής το Μάιο του 2007.

## Παραπομπές


Κατηγορία:Βουνά του Περού
Κατηγορία:Άνδεις
Εορδαία (αποσαφήνιση)

Η ονομασία **Εορδαία** μπορεί να αναφέρεται:

## Περιοχές
### Σύγχρονες τοποθεσίες
* Δήμος Εορδαίας, δήμος στην  περιφερειακή ενότητα Κοζάνης.
* Επαρχία Εορδαίας, πρώην επαρχία του νομού Κοζάνης.

### Αρχαίες τοποθεσίες
* Εορδαία, περιοχή της Άνω Μακεδονίας στην σημερινή Δυτική Μακεδονία.
* Ιλλυρική Εορδαία, περιοχή της Αρχαίας Ιλλυρίας στην σημερινή Αλβανία.
* Εορδαία (πόλη), αρχαία πόλη της Εορδαίας.

## Δείτε επίσης
* Εορδαϊκός (αποσαφήνιση)
Dacia

Η **Dacia** (ελληνικά: Ντάτσια) είναι ρουμανική εταιρεία αυτοκινήτων. Ιδρύθηκε τον Σεπτέμβριο του 1966, με την παραγωγή οχημάτων να ξεκινάει τον Αύγουστο του 1968, και είναι ο μεγαλύτερη σε εξαγωγές εταιρεία της χώρας, με το 7,3% των συνολικών εξαγωγών το 2014.
Από τον Σεπτέμβριο του 1999, αποτελεί θυγατρική της γαλλικής αυτοκινητοβιομηχανίας Renault (Ρενό) και κατασκευάζει χαμηλού κόστους αυτοκίνητα, με τεχνολογικό υπόβαθρο από μοντέλα της Renault. Έχει μεγάλη διείσδυση σε αναπτυσσόμενες χώρες, αν και υπό την ηγεσία της Ρενό έχει αρχίσει να διεκδικεί ισχυρότερη παρουσία και στα κράτη της Ευρωπαϊκής Ένωσης. Η συνολική της ετήσια παραγωγή το 2018 έφτασε τις 335.262 αντίτυπα.

Στην Ελλάδα έχει παρουσία με την σύγχρονή της μορφή από τα τέλη του 2008 και αντιπροσωπεύεται, όπως και η μητρική Renault, από την εισαγωγική Teoren Motors. 

## Ιστορία
300px|thumb|right|Dacia 1300 (1969 - 1979).
300px|thumb|right|Dacia 1310 του 1982.
300px|thumb|right|Dacia Sandero Stepway του 2017.

### Τρέχουσα παλέτα μοντέλων

Η **Dacia** διαθέτει την εξής παλέτα μοντέλων στην Ελλάδα:

* Dacia Logan (κατηγορίας μίνι Β, σεντάν)
* Dacia Logan MCV (κατηγορίας μίνι Β, station wagon με 5 ή 7 θέσεις, στην Ελλάδα μόνο ως 7-θέσιο)
* Dacia Logan Pick Up (αγροτικό)
* Dacia Logan Van (επαγγελματικό ημι-φορτηγάκι)
* Dacia Sandero (κατηγορίας μίνι Β, hatchback)
* Dacia Sandero Stepway (κατηγορίας μίνι Β, hatchback με υπερυψωμένο αμάξωμα και off road εμφανισιακά χαρακτηριστικά)
* Dacia Duster (SUV)
* Dacia Lodgy (μικρομεσαίο MPV με 5 ή 7 θέσεις, με βάση μια νέα πλατφόρμα, εισήχθη στο Σαλόνι της Γενεύης το 2012)

### Άλλα μοντέλα

* Dacia Dokker. Λανσαρίστηκε τον Ιούνιο του 2012, βασίζεται στην πλατφόρμα του Lodgy και διατίθεται σε δύο εκδόσεις: επιβατικό και επαγγελματικό τύπου panel van.

## Πωλήσεις στην Ελλάδα

## Αναφορές


## Βιβλιογραφία
* Richard Friebe. «The Romanian Car That Could». Time Magazine.

## Εξωτερικοί σύνδεσμοι

* Η επίσημη ελληνική ιστοσελίδα της Dacia
* Η επίσημη ρουμανική ιστοσελίδα της Dacia (στα αγγλικά) 

Κατηγορία:Αυτοκινητοβιομηχανία
Κατηγορία:Επιχειρήσεις της Ρουμανίας
Εξαιρετικά δυνατά και απίστευτα κοντά

Το ***Εξαιρετικά δυνατά και απίστευτα κοντά*** (αγγλικά: *Extremely Loud and Incredibly Close*) είναι αμερικανική δραματική ταινία, παραγωγής 2011, σε σκηνοθεσία Στίβεν Ντάλντρι και σε σενάριο του Έρικ Ροθ. Η ταινία είναι βασισμένη στο ομότιτλο μυθιστόρημα του Τζόναθαν Σάφραν Φόερ. Πρωταγωνιστούν οι Τομ Χανκς και Σάντρα Μπούλοκ.

Η ταινία κυκλοφόρησε στις ΗΠΑ σε περιορισμένο κύκλωμα αιθουσών στις 25 Δεκεμβρίου 2011, με ευρύτερη διανομή στις 20 Ιανουαρίου 2012. Στην Ελλάδα θα προβληθεί στις 23 Φεβρουαρίου 2012. Παρά τις μικτές κριτικές που έλαβε, απέσπασε υποψηφιότητα για Όσκαρ Καλύτερης Ταινίας και Β' Ανδρικού Ρόλου για την ερμηνεία του Μαξ φον Σίντοφ.

## Πλοκή
Ο 10χρονος Όσκαρ Σελ χάνει τον πατέρα του στις τρομοκρατικές επιθέσεις της 11ης Σεπτεμβρίου 2001. Θα ξεκινήσει ένα ταξίδι στη Νέα Υόρκη όταν στην ντουλάπα του πατέρα του βρίσκει ένα κλειδί. Από τη στιγμή εκείνη ξεκινά η αναζήτηση του μυστηρίου πάνω στην ύπαρξή του, που πιστεύει ότι θα τον φέρει πιο κοντά στον αδικοχαμένο πατέρα του.

## Ηθοποιοί και Χαρακτήρες
* Τομ Χανκς στο ρόλο του *Τόμας Σελ*
* Σάντρα Μπούλοκ στο ρόλο της *Λίντα Σελ*
* Τόμας Χορν στο ρόλο του *Όσκαρ Σελ*
* Τζον Γκούντμαν στο ρόλο του *Σταν*
* Ζόι Κάλντγουελ στο ρόλο της *Γιαγιάς*
* Μαξ φον Σίντοφ στο ρόλο του *Ενοικιαστή*
* Βαϊόλα Ντέιβις στο ρόλο της *Άμπι Μπλακ*
* Τζέφρι Ράιτ στο ρόλο του *Γουίλιαμ Μπλακ*
* Χέιζελ Γκούντμαν στο ρόλο της *Χέιζελ Μπλακ*

## Παραγωγή
Τον Αύγουστο του 2010 ανακοινώθηκε ότι ο σκηνοθέτης Στίβεν Ντάλντρι και ο παραγωγός Σκοτ Ρούντιν δούλευαν στην κινηματογραφική μεταφορά του μυθιστορήματος "Εxtremely Loud and Incredibly Close" για πέντε χρόνια. Ο Έρικ Ροθ ανέλαβε να γράψει το σενάριο και η ταινία αποτελεί συμπαραγωγή της Warner Bros. και της Paramount Pictures. 

Οι Τομ Χανκς και Σάντρα Μπούλοκ ήταν οι πρώτοι ηθοποιοί που ανακοινώθηκαν ότι συμμετέχουν στην ταινία.  Το Δεκέμβριο του 2010 ο Τόμας Χορν κέρδισε το ρόλο του Όσκαρ Σελ. Τον Ιανουάριο του 2011 ανακοινώθηκε η συμμετοχή του Τζον Γκούντμαν ενώ αργότερα τον ίδιο μήνα ανακοινώθηκαν οι συμμετοχές των Βαϊόλα Ντέιβις και Τζέφρεϊ Ράιτ.

## Box office
Το *Εξαιρετικά Δυνατά και Απίστευτα Κοντά* έκανε άνοιγμα τριημέρου στην 4η θέση με 10 εκατομμύρια δολάρια. Συνολικά συγκέντρωσε 31,8 εκατομμύρια δολάρια στο αμερικανικό box office και 23,4 εκατομμύρια δολάρια στον υπόλοιπο κόσμο. Παγκοσμίως απέφερε 55,2 εκατομμύρια δολάρια.

## Βραβεία & Υποψηφιότητες

## Παραπομπές


## Εξωτερικοί σύνδεσμοι
* Επίσημη ιστοσελίδα
*

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2011
Κατηγορία:Ταινίες παραγωγής Warner Bros.
Κατηγορία:Ταινίες παραγωγής Paramount Pictures
Κατηγορία:Αμερικανικές δραματικές ταινίες
Κατηγορία:Αγγλόφωνες ταινίες
Κατηγορία:Ταινίες συσχετιζόμενες με παιδιά
Κατηγορία:Αμερικανικές ταινίες ενηλικίωσης
Κατηγορία:Ταινίες με μουσική σύνθεση Αλεξάντρ Ντεσπλά
Κατηγορία:Ταινίες βασισμένες στις Επιθέσεις της 11ης Σεπτεμβρίου 2001
Κατηγορία:Ταινίες με θέμα τον αυτισμό
Κυβέρνηση Ρομάνο Πρόντι 1996

Η **Κυβέρνηση Πρόντι Ι** ήταν το υπουργικό συμβούλιο της κυβέρνησης της Ιταλίας από τις 18 Μαΐου 1996 έως τις 21 Οκτωβρίου 1998.

## Πηγές
*Italian Government - Prodi I Cabinet 

Κατηγορία:Κυβερνήσεις της Ιταλίας
Προντι 1996
ROM (μνήμη)

thumb|ROM - Read Only Memory

Η **ROM** (**R**ead-**O**nly **M**emory, ελληνικά: Μνήμη Μόνο για Ανάγνωση) είναι τύπος ηλεκτρονικής μνήμης υπολογιστή, μόνο ανάγνωσης (γράφεται μόνο μία φορά από το εργοστάσιο που την κατασκευάζει) και μη πτητική (δεν χάνει τα δεδομένα της με τη διακοπή της τροφοδοσίας ρεύματος) που χρησιμοποιείται κυρίως σε ηλεκτρονικούς υπολογιστές, αλλά και σε ηλεκτρονικές συσκευές. Υπάρχουν ειδικές περιπτώσεις που μπορούμε να αλλάξουμε τα περιεχόμενα μιας μνήμης ROM, αλλά αυτή η αλλαγή είτε γίνεται πολύ αργά είτε απαιτούνται ειδικά μηχανήματα και τεχνικές.

## Ιστορία
Οι περισσότεροι οικιακοί υπολογιστές τη δεκαετία του 1980 χρησιμοποιούσαν τη μνήμη ROM, για τη μόνιμη αποθήκευση του λειτουργικού συστήματος (που τότε ήταν σαφώς απλούστερο και μικρότερο σε χωρητικότητα ως πρόγραμμα), και για μία απλή έκδοση της BASIC. Για παράδειγμα ο Commodore 64 είχε 20 Kb ROM, ενώ o ZX Spectrum είχε 32 Kb. Αργότερα  το μέγεθος του λειτουργικού συστήματος μεγάλωσε σημαντικά και έτσι προτιμήθηκε από τους κατασκευαστές υπολογιστών, λόγω υψηλού κόστους, το λειτουργικό να φορτώνεται από ένα μαγνητικό μέσο, με τη βοήθεια μιας στοιχειώδους αρχικοποίησης από ένα λογισμικό που εγγράφεται στο BIOS. Παλαιότερα το BIOS αποθηκευόταν σε μια μνήμη EPROM, ενώ τώρα αποθηκεύεται σε μνήμη τύπου Flash ROM.

## Είδη άλλων μη πτητικών μνημών ROM
Υπάρχουν παρόμοιες μνήμες με τη ROM όσον αφορά κυρίως στη μη πτητικότητα τους όπως οι:

* **PROM** (Programmable Read Only Memory)**
* **EPROM** ([[Erasable Programmable Read Only Memory]])**
* **EEPROM** (Electrically Erasable Programmable Read-Only Memory)**
* **Flash ROM'''

## Εξωτερικοί σύνδεσμοι
* 
* 
* Μουσείο Ιστορίας Υπολογιστών

Κατηγορία:Ψηφιακή τεχνολογία
Κατηγορία:Μνήμη υπολογιστή
ROM

Η λέξη ή όρος **ROM** μπορεί να αναφέρεται :

*Στη ROM (μνήμη), μνήμη μόνο ανάγνωσης και μη πτητική, για ηλεκτρονικούς υπολογιστές.
*Στην ελληνική ταινία ROM (ταινία) βραβευμένη στο Φεστιβάλ Κινηματογράφου Θεσσαλονίκης 1989
*Στον παλαιό κωδικό της Διεθνούς Ολυμπιακής Επιτροπής, του κράτους Ρουμανία (ROM) που πλέον έχει αντικατασταθεί από τον κωδικό ROU.
*Στον κωδικό των ρουμανικών γλωσσών κατά ISO 639 με τη συντομογραφία rom
*Στους Ρομά ή Ρομ, στη διεθνή ορολογία Rom
Γλαυκοκαρχαρίας

Ο **γλαυκοκαρχαρίας** (επιστημονική ονομασία *Prionace glauca*) είναι ένας καρχαρίας της οικογένειας Καρχαρινίδες, που ζει στις τροπικές και εύκρατες θάλασσες. Αν και συνήθως οκνηροί, μπορούν να κινηθούν γρήγορα. Οι γλαυκοκαρχαρίες είναι ζωοτόκοι, γεννώντας 25 με 100 μικρά. Τρέφονται με μικρά ψάρια και καλαμάρια, αλλά μπορούν να επιτεθούν και σε μεγαλύτερη λεία. Οι γλαυκοκαρχαρίες σχηματίζουν κοπάδια διαχωρισμένα ανάλογα με το φύλο και μέγεθος. 

Οι γλαυκοκαρχαρίες έχουν ελαφριά κατασκευή σώματος και μακρά θωρακικά πτερύγια. Το επάνω μέρος του σώματός τους είναι μπλε, το πλάι γαλάζιο και από κάτω λευκό. Φτάνουν σε μήκος τα 3,8 μέτρα και βάρος τα 390 κιλά, αν και ο μέσος όρος είναι γύρω στα 200. 

Οι ενήλικες καρχαρίες δεν απειλούνται τακτικά από κανένα είδος με εξαίρεση τον άνθρωπο. Οι μικρότεροι καρχαρίες μπορεί να γίνουν λεία αρκετά μεγάλων καρχαριών όπως ο λευκός καρχαρίας και ο καρχαρίας τίγρης.

## Παραπομπές


Κατηγορία:Καρχαρινόμορφα
Κατηγορία:Καρχαρίες
Καρχαρίας προσκυνητής

Ο **καρχαρίας-προσκυνητής** (επιστημονική ονομασία *Cetorhinus maximus* - *Κητόρινος ο μέγιστος*), γνωστός και ως *παπάς* ή *σαπουνάς*, είναι το δεύτερο μεγαλύτερο ζωντανό ψάρι, μετά τον φαλαινοκαρχαρία, με μήκος μέχρι 12 μέτρα και βάρος 19 τόνους, αν και σπάνια ξεπερνά τα 8 μέτρα μήκος και τους 5 τόνους βάρος. Βρίσκεται σε όλες τις εύκρατες θάλασσες του κόσμου και είναι μεταναστευτικό είδος. Κινείται αργά και έχει ανατομικές προσαρμογές για να τρέφεται φιλτράροντας το νερό, όπως ένα πολύ διευρυμένο στόμα και πολύ ανεπτυγμένες βραγχιακές άκανθες. Το σχήμα του ρύγχους του είναι κωνικό και οι σχισμές των βραγχίων επεκτείνονται γύρω από την κορυφή και το κάτω μέρος του κεφαλιού του. Οι βραγχιακές άκανθες είναι σκοτεινές, μοιάζουν τριχωτές και χρησιμοποιούνται για να πιάσουν πλαγκτόν καθώς το νερό φιλτράρεται μέσα από το στόμα και πάνω από τα βράγχια. Ο καρχαρίας-προσκυνητής έχει συνήθως γκριζοκαφέ χρώμα και συχνά φαίνεται να φέρει στίγματα. Το ουραίο πτερύγιο έχει ισχυρή πλευρική καρίνα και σχήμα ημισελήνου. Τα δόντια του καρχαρία είναι πολύ μικρά και πολυάριθμα και συχνά εμφανίζονται εκατό στη σειρά. Τα δόντια τους έχουν μονή κωνική ακίδα, κυρτή προς τα πίσω και είναι τα ίδια και στις δύο πλευρές της γνάθου, άνω και κάτω.

Οι καρχαρίες-προσκυνητές είναι ένα μεταναστευτικό είδος και συχνά διαχειμάζουν σε βαθιά νερά. Μπορεί να εμφανιστούν είτε σε μικρά κοπάδια, διαχωρισμένα με βάση το φύλο, ή μόνοι τους. Οι καρχαρίες-προσκυνητές δεν είναι επιθετικοί και γενικά είναι αβλαβείς για τους ανθρώπους. Είναι ωοζωοτόκοι, με τα μικρά μέσα στο σώμα της μητέρας τους να τρέφονται με μη γονιμοποιημένα αυγά, μια πρακτική γνωστή ως ωοφαγία.

Εδώ και καιρό είναι εμπορικά σημαντικό ψάρι, ως πηγή τροφής, λαδιού από το συκώτι, πτερυγίων καρχαρία και ζωοτροφής. Η υπερεκμετάλλευση έχει μειώσει τους πληθυσμούς τους, σε σημείο που να χρειάζονται προστασία.

## Παραπομπές


## Εξωτερικοί σύνδεσμοι
* BBC Wildlife Finder - video news and news from the BBC archive 
* Basking Shark Profile and Photos 
* Basking Shark Project 

Κατηγορία:Λαμνόμορφα
Κατηγορία:Καρχαρίες
Κατηγορία:Ψάρια ελληνικών θαλασσών
Ραμ

Η λέξη **Ραμ** μπορεί να αναφέρεται :

## Πληροφορική
*Στη μνήμη RAM (Μνήμη τυχαίας προσπέλασης) για ηλεκτρονικούς υπολογιστές.
*Στο ελληνικό περιοδικό για την πληροφορική και τους ηλεκτρονικούς υπολογιστές RAM (περιοδικό)

## Άλλες χρήσεις
*Στην Αφροδίτη του Μπέρεκατ Ραμ, αρχαιολογικό εύρημα.
*Στο ινδόγλωσσο όνομα διαφόρων προσωπικοτήτων όπως ο Ραμ Νάραγιαν, ο Ραμ Μπαράν Γιαντάβ.
*Στον Σερ Γκάνγκα Ραμ (τον λεγόμενο και πατέρα της σύγχρονης Λαχόρης).
*Στο Ραμ (νησί).
*Στη Ραμ (Φόρμουλα 1) (RAM Racing και RAM Automotive) βρετανική εταιρεία που δραστηριοποιήθηκε στη Φόρμουλα 1.
Πλεβούν

Το **Πλεβούν**, (*Πλαβοῦ* έως το 1913; Μεσαιωνική ελληνική γλώσσα: *Παλαιοβοῦνι*) είναι χωριό της Βουλγαρίας, στην επαρχία Χάσκοβο. Επί Τουρκοκρατίας υπαγόταν διοικητικά στο βιλαέτι Αδριανουπόλεως και στον καζά του Ορτάκιοϊ, σημ. Ivaylovgrad, από το οποίο απέχει περί τα 14 χιλιόμετρα, νοτιοδυτικά. Εκκλησιαστικώς υπαγόταν στη Μητρόπολη Λιτίτσης που είχε έδρα το Ορτάκιοϊ. 

Το 1912 είχε 350 οικογένειες, με 1800 περίπου κατοίκους όλοι Έλληνες, με καταγωγή από την Ήπειρο και συγκεκριμένα από τα χωριά του Σουλίου, τους οποίους μετέφερε και εγκατέστησε στο προϋπάρχον μικρό χωριό ο Τουρκικός στρατός περί το 1790. Το χωριό έχει μία πολύ ωραία εκκλησία, του Αγίου Παντελεήμονα και διατηρούσε εξατάξια μικτή Αστική Σχολή με 200 περίπου μαθητές. Οι κάτοικοί του ήταν κυρίως σηροτρόφοι, γεωργοί, σαπωνοποιοί, βαφείς υφασμάτων, κτηνοτρόφοι και έμποροι.

Η Πλαβού κατελήφθη από τους Βουλγάρους στις 12 Οκτωβρίου του 1912 κατά τον 1ο Βαλκανικό Πόλεμο. Με τη συνθήκη του Βουκουρεστίου και της Κωνσταντινουπόλεως το 1913, η περιοχή παραχωρήθηκε στη Βουλγαρία. Τον Οκτώβριο του 1913 οι Έλληνες κάτοικοι εκδιώχθηκαν αφού ληστεύτηκαν και σφαγιάστηκαν από τους Βουλγάρους κομιτατζήδες. Εγκαταστάθηκαν το 1914 οι περισσότεροι στην περιοχή της Λαμίας και μετά σε διάφορα μέρη της Μακεδονίας, όπως το Ζευγολατιό Σερρών, τα Κάτω Πορόια Σερρών, η Δράμα, η Θεσσαλονίκη κ.ά..

## Παραπομπές


Κατηγορία:Χωριά της Επαρχίας Χάσκοβο
Tell Me I'm Not Dreamin' (Too Good to Be True)

Το **Tell Me I'm Not Dreamin' (Too Good to Be True)** είναι ο τίτλος ντουέτου των αδερών Ζερμαίν και Μάικλ Τζάκσον, από το άλμπουμ *[[Dynamite (άλμπουμ, Ζερμαίν Τζάκσον)|Jermaine Jackson]]* του Ζερμαίν στις ΗΠΑ, γνωστό ως *Dynamite* στο Ηνωμένο Βασίλειο και σε άλλες χώρες. Ήταν υποψήφιο για Γκράμι στην κατηγορία Best R&B Performance by a Duo or Group with Vocals (Καλύτερη R&B Εμφάνιση από Ντουέτο ή Συγκρότημα με Φωνητικά).

Η φωνητική εκδοχή του *Tell Me I'm Not Dreamin*' είναι στο B-side στις 7" και 12" εκδοχές του single του Ζερμαίν Τζάκσον, *[[Do What You Do (τραγούδι, Ζερμαίν Τζάκσον)|Do What You Do]]*, ενώ ορχηστρική εκδοχή του τραγουδιού είναι στο B-side ενός άλλου κομματιού του Ζερμαίν, *Dynamite*. 

Στο βιβλίο *Michael Jackson: The King of Pop*, η Λίσα Ν. Κάμπελ δήλωσε ότι «παρά το γεγονός ότι δεν κυκλοφόρησε ποτέ επισήμως ως single λόγω διαφωνίας μεταξύ της δισκογραφικής εταιρείας του Τζάκσον, Epic, και της δισκογραφικής του Ζερμαίν, Arista, το τραγούδι παίχτηκε πολλές φορές στο ραδιόφωνο». Ως αποτέλεσμα, το Billboard δεν έδωσε καμία θέση στα τσαρτ του στο κομμάτι. Το Billboard δεν είχε ακόμα κυκλοφορήσει το τσαρτ για τη κυκλοφορία στα ράδιο. Το τραγούδι μπήκε στα Radio and Records Top 40 Chart, ενώ συχνά έφτασε στις καλύτερες 40 θέσεις του Billboard's Hot 100's, αλλά χάρη στη κυκλοφορία του στο ραδιόφωνο έφθασε στην 6η θέση στον Ιούνιο του 1984. Το τραγούδι είχε μεγαλύτερη επιτυχία στο U.S. *[[Billboard]]* Hot Dance Club Play Chart, όπου έμεινε 3 εβδομάδες στη 1η θέση, τον Ιούνιο του ίδιου έτους. Το τραγούδι εκτελέστηκε ως ποτ πουρί με άλλα τραγούδια του Ζερμαίν Τζάκσον (*Let's Get Serious* και *Dynamite*) στη περιοδεία Victory Tour".

Το 1988, ο Ρόμπερτ Πάλμερ επανεκτέλεσε το κομμάτι για το άλμπουμ *[[Heavy Nova (άλμπουμ)|Heavy Nova]]*. Κυκλοφόρησε τον Ιούνιο του 1989 και έφθασε στη 60η θέση του ''Billboard'' Hot 100.

## Παραπομπές


Κατηγορία:Τραγούδια του Μάικλ Τζάκσον
Κατηγορία:Singles του 1984
Κατηγορία:Τραγούδια του 1984
Κατηγορία:Singles του 1989
Κατηγορία:Singles της Arista Records